Diari Oficial de la Generalitat Valenciana


Sumari del DOGV 6955, del 31-01-2013 (2013/783)

Informació del pla de participació pública de l'estudi de paisatge del pla general d'ordenació urbana.
------------------------------------------------------------------------------------------------------

### Dades del document

Número de DOGV
:   6955

Data del DOGV
:   31-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/783


Data del document
:   16-01-2013

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * administració local
    * pla d'urbanisme

Informació del pla de participació pública de l'estudi de paisatge del pla general d'ordenació urbana. [2013/783]  
En data 16 de gener de 2013, l'Alcaldia Presidència ha dictat la resolució que literalment, és com seguix:  
  
«En compliment de la legislació en matèria de paisatge, s'ha redactat l'estudi de paisatge que ha de contindre el pla general de Xilxes, d'acord amb l'article 30 de la Llei 4/2004, de 30 de juny, d'Ordenació del Territori i Protecció del Paisatge, i amb l'article 27.3 del Reglament de Paisatge de la Comunitat Valenciana.  
Atés que l'article 29 del reglament esmentat indica, com un dels documents que ha de contindre l'estudi de paisatge, el pla de participació pública i que, a més, la Llei 9/2006, de 28 d'abril, sobre l'avaluació dels efectes de determinats plans i programes en el medi ambient, marca, en relació amb el pla de participació pública, el desenrotllament de la definició, planificació, coordinació i execució del procés de consultes a administracions públiques i públic interessat, tant en els procediments d'avaluació ambiental estratègica com de paisatge, així com el procés de publicitat, tot això d'acord amb el que establixen els articles 10 i 14 de la llei esmentada.  
Vist el pla de participació pública redactat com a document independent que acompanya l'estudi de paisatge del projecte del Pla General d'Ordenació Urbana de Xilxes, i d'acord amb el que disposa el Decret 120/2006, d'11 d'agost, que aprova el Reglament de Paisatge de la Comunitat Valenciana, resolc:  
  
Primer  
Ordenar el desenrotllament del pla de participació pública de l'estudi de paisatge que forma part de la documentació del projecte del pla general.  
  
Segon  
Comunicar i difondre el desenrotllament del pla, com establix, formalitzant-ne en este acte l'inici, que es desplegarà fins al dia 16 de febrer de 2013, per mitjà dels mecanismes següents:  
a) Inserció d'un anunci en el tauler d'edictes de l'ajuntament, en el Diari Oficial de la Comunitat Valenciana i en el Butlletí Oficial de la Província de Castelló.  
b) Inserció en la pàgina web municipal ().  
c) Enviament de comunicacions als organismes, associacions i altres grups socials arreplegats en l'apartat d'agents interessats del pla.  
  
  
Tercer  
El públic interessat pot exercir el dret a formular al·legacions i observacions, que es poden fer efectives per mitjà dels formularis disponibles en les oficines i la pàgina web municipals i a través de les activitats de participació següents:  
a) Enquestes de valoració del paisatge: mètode de preferències visuals i qüestionaris d'opinió.  
b) Taller de preferències visuals.»  
Es fa públic en compliment del que disposa el títol I del Decret 120/2006, d'11 d'agost, que aprova el Reglament de Paisatge de la Comunitat Valenciana.  
  
Xilxes, 16 de gener de 2013.- L'alcalde: Vicente Martínez Mus.